[{"text_idx": "#000002", "text": "Viis ta\u0308helepanekut Eesti rahvusnaiskonna uuest koosseisust"}, {"text_idx": "#000003", "text": "Share this postClose sharing boxViis ta\u0308helepanekut Eesti rahvusnaiskonna uuest koosseisustTwitterFacebookLinkedIn"}, {"text_idx": "#000005", "text": "Eesti vo\u0303rkpalliliit avalikustas ta\u0308na meie rahvusnaiskonna kandidaatide suvise nimekirja, kuhu mahtus 22 ma\u0308ngijat. Lisaks sai selgeks, et uut peatreenerit Lorenzo Micellit hakkavad abitreeneritena aitama Rainer Vassiljev ja Andres Toobal ning U\u0308KE-treener ja fu\u0308sioterapeut tulevad Itaaliast."}, {"text_idx": "#000007", "text": "*Elu paneb asjad paika. Eelmise aasta EM-finaalturniiril korralikult ma\u0308nguaega saanud Kristel Moor, Kaisa Bahmats\u030cev ja Kristi No\u0303lvak loobusid koondisekutsest, sest ei tee sporti enam ta\u0308ie to\u0303sidusega. Ta\u0308navusel hooajal ma\u0308ngis kogu kolmik amato\u0308o\u0308ridena Eesti esinaiskonnas TalTech/Tradehouse\u2019is. Moor ja No\u0303lvak ja\u0308tsid seejuures juba ka klubihooaja pa\u0308rast detsembrikuist karikavo\u0303itu pooleli. Micelli soovis ku\u0308ll triot koondises na\u0308ha, ent Moor, Bahmats\u030cev ja No\u0303lvak on keskendunud nu\u0308u\u0308dseks juba tavaelule, mille ko\u0303rvalt polnuks kerge taas pikkade koondiselaagritega liituda."}, {"text_idx": "#000008", "text": "*Eesti ko\u0303igi aegade pikim naisvo\u0303rkpallur, 205 sentimeetri pikkune Anna Kajalina naaseb nelja-aastase pausi ja\u0308rel koondisse. 29-aastane narvalanna on vo\u0303itnud karja\u0308a\u0308ri jooksul ku\u0308ll Prantsusmaa meistritiitli ja Itaalia karika, ent paistab, et tema paremad aastad vo\u0303rkpallurina on nu\u0308u\u0308dseks seljataha ja\u0308a\u0308nud. Kajalina ma\u0308ngis lo\u0303ppenud hooajal Itaalia esiliigas teise poolde kuulunud Cutrofiano ridades ja millegi ennena\u0308gematuga silma ei paistnud. Pigem tundub praegu, et Kertu Laak vo\u0303iks Eesti koondise po\u0303hidiagonaali koha sa\u0308ilitada ka Kajalina saabudes."}, {"text_idx": "#000009", "text": "*U\u0308tlemata huvitav on meie koondise uus treenerite trio. Lorenzo Micellist ja tema saavutustest sai ra\u0308a\u0308gitud juba siis, kui ta valiti koondise etteotsa. Ta\u0308na selgus aga, et abitreeneritena asuvad ametisse seni meeste vo\u0303rkpallikoondises aastaid tegutsenud Rainer Vassiljev ja Andres Toobal. Naisi pole seejuures kumbki mees varasemalt juhendanud. Samas, nagu u\u0308tles ka koondise endine abitreener Oliver Lu\u0308u\u0308tsepp, on profivo\u0303istkonnas meeste ja naiste treenimisel ta\u0308napa\u0308eval va\u0308ga va\u0308ikesed vahed. Et Vassiljev on nii Eestis kui ka vo\u0303o\u0303rsil oma tugevust treenerina to\u0303estanud ning Selveris abitreeneri rolli ta\u0308itnud Toobalgi peaks teadmiste ja iseloomuomaduste poolest sellesse ametisse sobima, on ootused juhendajatele pigem ko\u0303rged kui madalad. A\u0308rgem seejuures unustagem, et eelmise aasta koondise taustajo\u0303ududest ja\u0308i samaks vaid u\u0308ks isik, statistik ja ma\u0308nedz\u030cer Mihkel Sagar, kes teab Eesti naiste vo\u0303rkpallist ilmselt ko\u0303ike."}, {"text_idx": "#000017", "text": "Rahvusnaiskonna kutse teenis seitse Audentese ma\u0308ngijat, samuti suur osa kogenumaid koondislasi"}, {"text_idx": "#000019", "text": "Ta\u0308iesti uskumatu viienda geimi lo\u0303pu teinud Tallinna U\u0308likool/Kikas krooniti ta\u0308ismaja ees Eesti meistriks!"}, {"text_idx": "#000020", "text": "Kreek ja Sete alistusid Prantsuse karika poolfinaalis tugevale konkurendile, Micelli ja Kibbermanni to\u0308o\u0308andja ma\u0308ngib ta\u0308na finaalis"}, {"text_idx": "#000022", "text": "Prantsuse karikas: Kreek edenes eurosarjavo\u0303itja alistamisega poolfinaali, Kullerkann ja Orefice ja\u0308id la\u0308hikonkurendi vastu jo\u0303uetuks"}]